২০০৮ সাল পর্যন্ত হজব্রত পালন করা হতো পিলগ্রিমেজ পাসপোর্টের মাধ্যমে। কিন্তু সৌদি রাজকীয় সরকার ২০০৯ সাল থেকে আবশ্যকীয়ভাবে হজযাত্রীদের জন্যও ইন্টারন্যাশনাল পাসপোর্টের মাধ্যমে হজ ভিসা ইস্যুর বিধান প্রচলন করে। হজযাত্রীর সংখ্যা পূর্বের (২০০৮ সালের) বছরের চেয়ে ২০০৯ সালে প্রায় দশ হাজার বৃদ্ধি পেয়ে ৫৮ হাজার ২২০ জনে পৌঁছে। এ অল্প সময়ের মধ্যে এত অধিক সংখ্যক ইন্টারন্যাশনাল পাসপোর্ট তৈরি ও সরবরাহ কষ্টসাধ্য হলেও যথাযথ সমন্বয়ের মাধ্যমে ধর্ম বিষয়ক মন্ত্রণালয় তা সম্পন্ন করে। দেশে-বিদেশে ব্যাপকভাবে প্রশংসিত হয়।